ጠቅላይ ሚኒስትር ኃይለማርያም ከሩሲያው የውጭ ጉዳይ ሚኒስትር ሰርጌ ላቫሮቭ ጋር ተወያዩ
ጠቅላይ ሚኒስትር ኃይለማርያም ደሳለኝ ከሩሲያው የውጭ ጉዳይ ሚኒስትር ሰርጌ ላቫሮቭ ጋር ተወያዩ ።ጠቅላይ ሚኒስትር ኃይለማርያም በኢትዮጵያ የሥራ ጉብኝት በማድረግ ላይ የሚገኙትን የሩስያ የውጭ ጉዳይ ሚኒስትር ሰርጌይ ላቭሮቭ ዛሬ በጽህፈት ቤታቸው ተቀብለዋል።በነበራቸው ቆይታም በሁለቱ ሀገራት ኢኖሚያዊ፣ ማህበራዊ፣ በአለም አቀፍ ግንኙነት እና ትብብሮች ዙሪያ ተወያይተዋል። ጠቅላይ ሚኒስትር ኃይለማርያምና የውጭ ጉዳይ ሚኒስትር ሰርጌይ ላቭሮቭ፥ ሁለቱ ሀገራት የጥንታዊ ሥልጣኔ ባለቤት በመሆናቸው የሚጋሩት ዘርፈ ብዙ ባህላዊ እሴቶች እንዳላቸውም ገልፀዋል።በተለይ በባህልና ቱሪዝም ዘርፉ የተጀመሩ ትብብሮች እነዚህን እሴቶች በማጎልበት ይበልጥ መስፋትና መጠናከር በሚቻልባቸው ጉዳዮች ላይ መክረዋል።ሀገራቱ በትምህርት ዘርፍ የሚያደርጉትን ትብብር በተለይ ነጻ የትምህርት ዕድል በማመቻቸትና በከፍተኛ የትምህርት ተቋማት ደረጃ የሚያደርጉት ትብብር መጠናከር አለባቸውም ብለዋል።በኢንቨስትመንት ዘርፍም የተጠናከረ ትብብር ማድረግ በሚቻልበት ሁኔታ ላይም ተወያይተዋል።ጠቅላይ ሚኒስትር ኃይለማርያም በዚህ ወቅት፥ የሩሲያ ባለሀብቶች በስፋት መዋለ ንዋይ በማፍሰስ በኢትዮጵያ በተመቻቸው የኢንቨስትመንት ሁኔታ ውጤታማ መሆን እንደሚችሉ ገልጸዋል።ኢትዮጵያ እና ሩሲያ በአለም አቀፍ ጉዳዮችም የሚያደርጉት ትብብሮች በበለጠ ተጠናክረው መቀጠል እንዳለባቸው በውይይታቸው ማንሳታቸውን ከጠቅላይ ሚኒስቴር ጽህፈት ቤት ያገኘነው መረጃ ያመለክታል።